DM 2008 - Hurtigskydning
18 pile på 1 minut – 17 træffere
16 børn, juniorer og voksne bueskytter deltog i dette første danske mesterskab i hurtigskydning.
Nogle bueskytter foretrak at lægge pilene ved siden af sig på jorden, mens de skød knælende (pilene var så tættere på buen, og hurtigere at sætte på buestrengen), og enkelte foretrak at føre buen ned til den stående pil og ”sætte buen på pilen”. De fleste bueskytter satte dog pilene i jorden og stod op, mens de skød stående på ”normal” vis. Fælles for alle bueskytter var dog, at tidspresset bevirkede, at de fumlede lidt mere end vanligt, når pilene skulle sættes på strengen.
Skydningen var meget varieret. Nogle bueskytter havde tydeligvis aldrig prøvet hurtigskydning før – andre havde trænet en smule. Desuden begyndte det også at regne midtvejs, og dette påvirkede skydningen for de sidste bueskytter en del, idet pilene blev lidt sværere at få fat i. Ind i mellem gled pilene endda ud af bueskytternes fingre, mens de var ved at sætte pilen på buestrengen.
Vi var alle meget imponerede over junioren Christopher Bønding, som nærmest afskød ”en sand pileregn”, som man kan læse om i flere gamle skrifter. Christopher skød i alt 18 pile på 1 minut, og heraf ramte de 17 pile målet!
Se Christopher's præstation her.
En præstation af format, som især skal sættes i forhold til, at han først havde trænet på hurtigskydning aftenen før – hvad kan det dog ikke blive til!
Efter hurtigskydningen gav bueskytterne udtryk for, at det havde været spændende at være med til det første DM i hurtigskydning, og de syntes, at dette nye tiltag skulle fortsætte fremover.
Fra ULL’s side er vi glade for den opbakning, vi fik til denne anderledes bueskydningskonkurrence, og vi regner med fremover at arrangerer DM i hurtigskydning, dagen efter ”det normale DM i vikingebueskydning”
Vi ses den 2. søndag i august på Ribe VikingeCenter til DM i hurtigskydning!
Hurtigskydning resultater 2008
Afskudte pile
Trufne pile
Christopher Bønding
Reinhard Eriksen
Knutur Ôrn Bjarnason
Johann B. Gudmundson
Flemming Viksø
Thorleif Høj Nissen